CELEX: 32020R0958
Language: da
Date: 2020-06-26 00:00:00
Title: Kommissionens gennemførelsesforordning (EU) 2020/958 af 26. juni 2020 om tarifering af visse varer i den kombinerede nomenklatur

3.7.2020   
               
               
                  DA
               
               
                  Den Europæiske Unions Tidende
               
               
                  L 211/7
               
            
         KOMMISSIONENS GENNEMFØRELSESFORORDNING (EU) 2020/958
         af 26. juni 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2020.
            
               
                  På Kommissionens vegne
               
               
                  For formanden
               
               Philip KERMODE
               
                  Fungerende generaldirektør
               
               
                  Generaldirektoratet for Beskatning ogToldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare, en såkaldt præsentationsæske, der måler cirka 21 × 21 × 8 cm, er fremstillet af pap og er dækket med dekorativt papir, til fremvisningsformål. Varen er udstyret med en indsats af tynd plast, som er formet på en sådan måde, at flere kosmetiske produkter kan holdes på plads. Varen har et låg med et vindue af gennemsigtig plast, hvorigennem de kosmetiske produkter fremvises.
                        Se billedet  (*1).
                     
                     
                        4819 50 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 4819 og 4819 50 00 .
                        Tarifering under KN-kode 4202 99 00  som beholdere svarende til flaskeholdere og smykkeskrin er udelukket på grund af varens udformning (særlig dens fasthed), som ikke er anvendelig til lang tids brug. (Se også de forklarende bemærkninger til HS, pos. 4202, syvende afsnit, om de objektive karakteristika for beholdere med låg svarende til smykkeskrin.) Indsatsen af tynd plast mister formen og slår revner og/eller går itu, når de kosmetiske produkter tages ud og lægges tilbage flere gange.
                        Varen anvendes ved pakning, transport og salg af kosmetiske produkter og har også en dekorativ værdi, jf. de forklarende bemærkninger til HS, pos. 4819, A), første afsnit. Indsatsen sørger for, at de kosmetiske produkter holdes på plads under transporten, og igennem det gennemsigtige vindue i beholderens låg fremvises de kosmetiske produkter med henblik på salg.
                        Det er emballagegenstanden af pap, der giver varen dens væsentlige karakter, og ikke indsatsen af plast, hvis formål blot er, at de kosmetiske produkter holdes på plads.
                        Varen skal derfor tariferes under KN-kode 4819 50 00  som andre emballagegenstande.
                     
                  
               
            
               (*1)  Billedet er kun vejledende.